За последните 24 часа 69 са новите случаи на коронавирус у нас, общо инфектираните с COVID-19 са 1758 – Montana-Live TV
За последните 24 часа 69 са новите случаи на коронавирус у нас, общо инфектираните с COVID-19 са 1758
09:05 ч. на 06.05.2020
в COVID-19
Това съобщи в Министерски съвет секретарят на Националния оперативен щаб доц. Димо Димов.
1465 души са изследвани през денонощието, с което стават 51 768 общо.
12 са активните области в страната. От новите случаи 14 са в София, Пазарджик – 14, Благоевград – 8, Ямбол – 8, Видин – 7, Кюстендил – 7, Хасково – 5, Сливен – 2, Бургас – 1, Плевен – 1, Смолян -1 , Стара Загора – 1. Имаме 4 нови случаи на деца между 2 и 15 години – две са от Благоевград и от Хасково – 2.
„Имаме 9 нови случаи на медицински служители, при които е потвърден коронавирус. В Хасково са 7 и двама във Видин“, допълни той.
„Имаме трима нови починали с коронавирус, те са от Габрово, Велико Търново и Сливен“.
„Имаме нови 18 случая на излекувани – 15 от София и трима от Сливен“, посочи Димов.
По думите му има 3-ма нови починали и така стават общо 80.
„Във Велико Търново е починал мъж на 80 г. Той е имал диабет, бил е с перитонит и перфорирана язва. В Габрово е починал мъж на 61 години с диабет и хипертония и мъж на 78 години от Сливен, който е бил след инсулт. Към общата бройка днес добавяме и д-р Нели Пандева, за която се потвърди, че е носител на коронавирус инфекция“, каза още той.
„Продължава таргетното изследване за коронавирус в домовете за стари хора, както и констатираните случаи на привнесена инфекция с полетите на наши сънародници, които се завърнаха от някои европейски страни“, продължи доц. Димо Димов.
„Успяваме много бързо да локализираме огнищата, които възникват, и предприетите мерки водят до много бързото им потушаване. Пример е област Пловдив, където имаше огнище в Брастовица и от вчера нямаме новоконстатирани случаи в тази област. Могат да се споменат и редица други примери, но резултатът, които постигнахме, ни дава оптимизъм, че успяваме да се справим с възникващите огнища и да ги ограничим и потушим“, посочи Димов.
„81 247 са новоконстатираните случаи на коронавирус в международен мащаб“.
Доц. Димов посочи, че в международен план няма значими изменение от предходния ден.
„Във водещите страни няма размествания в тяхната последователност. САЩ, Русия и Великобритания продължават да са в челото по брой случай. На Балканите водещи са страните Турция, Румъния и Сърбия, а с най-малко случаи са Гърция, която има само 10 случая и Северна Македония, която е със 7“, добави Димов.
„От името на Националния щаб и от мое име искам да поздравя военнослужещите и цивилните служители в Министерството на отбраната по повод Деня на храбростта. Честит празник на всички именици и на всички български граждани, които с отговорното си поведение се превърнаха във войни срещи злото, дори когато то е под формата на микроскопичен враг. Честит празник на всички“, каза още той.
Етикети: ВидингодинигражданидиабетПловдивРусияСофия
След 15 юни ще има допълнително разхлабване на мерките